በዝግጅቱ ማብቂያ ላይ ወደ መድረኩ በመውጣት ዲያቆን ዳንኤል የመዝጊያ ንግግር በማድረግና የማስታወሻ ፎቶ በመነሳት የ2009 የበጎ ሰው ሽልማት ስነስርዓት ተጠናቋል። በመጨረሻም እንደዚህ አይነት የሽልማት ስነ ስርዓቶች ድርሻቸውና ተፅኖ ፈጣሪነታቸው ብዙ ነው ።በተለይ አዲሱ ትውልድ የራሱን እና ለሀገሩ ትልቅ ድርሻ ያላቸውን ሰዎች ጠንቅቆ እንዲረዳ ያደርጋል።ብሎም ክብር የተሰጣቸውን አይነት ሰዎች ለማፍራት፣ መነሳሳትና ፍላጎት ይጨምራል።ሌላው ሊታሰብበት የሚገባው ጉዳይ የእጩ ውስንነት ነው ለሁሉም አካባቢ ተደራሽ እንዲሆን ቢደረግ መልካም ነው እንላለን ።በተረፈ ከአመት አመት ዝግጅቱን እየተሻሻለ እና ሰዎችን በሚገርም መልኩ እያከበረ እየመጣ መሆኑን በሙሉ ልብ መናገር ይቻላል፡፡ ይቀጥል ፣ይስፋፋ፤ የአመት ሰው ይበልን እያልን በሁሉም ዘርፎ አሸናፊ ለሆኑት ሁሉ እንኳን ደስ ኣላቹ እንላለን።
